《诗一首》
宋代·孙仅

閒如云鹤散如仙，逸士声名处处传。
诗自会来轻物象，道从高后小林泉。
谋身只置煎茶鼎，积货惟收卖药钱。
见说新居更幽僻，为忧徵诏到门前。

作者简介：（969—1017）蔡州汝阳人，字邻几。孙何弟。真宗咸平元年进士。景德初拜太子中允、开封府推官，迁右正言、知制诰，同知审官院。以尝倅京府，谙民政，命知永兴军府，为政颇宽。大中祥符初，还知审刑院，累进给事中。有《甘棠文集》。